Goude bezañ kelaouet an amezein e krogjomp da glask trement ur fustig metal dre an nor, a-benn tizhout ar poezelloù prennañ a oa war gostez dor ar blenier. Siwazh, goude kalz strivoù ha bizied e pilhoù (a-boan ma santan penn daou pe dri anezho hiziv c'hoazh, ur spont) e komprenjomp e oa ret d'an alc'hwezh bezañ er potailh evit kaout tredan da lakaat ar poezelloù da vont en-dro… Blev neuze, ha ni da gregiñ da skeiñ war ar prenestr gant ur maen lemm ! Eh  beh, solud ar c'honerioù-se, me lavar deoc'h ! Hag un trouz spontus er straed a-bezh. M'ho peus ur Polo, na rit ket biloù, ne vo ket aes da laerezh ! En heol o poazañ e krogemp d'en em c'houlenn ar pezh a rafemp… 95€ evit ma vije digoret, hep gouzout pegement a vefe ret paeañ da gempenn marteze (c'hwenennoù-tredan a vez en alc'hwez ha tout, n'eo ket ken aes-se digeriñ !). Ur chañs diwezhañ a vefe roet d'ar feulster, ha dao da c'houlenn ur morzol digant an amezien ! Un taol, daou daol, ha Krak ! Haha, ken e laoskjomp ur griadenn/a reas d'an aod ur grenadenn (poentoù bonnus am eus evit an dave ?   ) Hag e-barzh e oa an alc'hwezioù, hallelujah :p